દરમિયાનમાં એક શેવરોલેટ ક્રૂઝ કાર આવતા પોલીસે તેને રોકી હતી. કારમાં તપાસ કરતા પોલીસને બે થેલા મળી આવ્યા હતા, જેમાં રૂ. ૫૦૦ અને ૧૦૦૦ની રદ થયેલી કુલ ૯૧.૨૮ લાખની નોટો મળી આવી હતી. પોલીસના જણાવ્યા મુજબ કુલ છ શખસો આ નોટો બદલાવા જઇ રહ્યા હતા. તમામ શખસો અમદાવાદ અને ગાંધીનગર વિસ્તારના રહેવાસી છે. આરોપીઓ આ નોટો એક કરોડની સામે નવી રૂ. ૨૦થી ૨૫ લાખની નોટો કમિશન ઉપર લેવા માટે ફરી રહ્યા હતા ત્યારે પોલીસના હાથે ઝડપાઇ ગયા હતા.